**Podzemne vode, čuvari života: Studenac pokrenuo natječaj za odabir nove lokacije akcije čišćenja okoliša**

*Stanovnici područja od Zadra do Dubrovnika mogu do 21. rujna prijaviti obale rijeka i potoka onečišćene raznim otpadom, nakon čega će Studenac odabrati jednu od lokacija i organizirati akciju*

**Omiš, 8. rujna 2025.** - Nakon uspješnog čišćenja obale rijeke Neretve u Metkoviću u studenom protekle godine, prilikom kojeg je prikupljeno gotovo 10 tona otpada, Studenac priprema novu akciju. Naime, pokrenut je natječaj putem kojeg lokalno stanovništvo na području od Zadra do Dubrovnika može prijaviti onečišćene obale rijeka ili potoka od kojih će tim Studenčevog projekta „Podzemne vode, čuvari života“, prema unaprijed određenim prioritetima, odabrati lokaciju za sljedeću akciju čišćenja. Natječaj traje od 8. do 21. rujna, a prijave se zaprimaju putem [online obrasca](https://docs.google.com/forms/d/1JFDpQAJ-TOm9sW-IJmyc2sH4xrZPrj5NLvFLGiQ3t3o/edit?ts=68baa0f7).

Prilikom prijave potrebno je upisati točnu lokaciju ili ju precizno opisati, priložiti fotografijulokacije kao dokaz o onečišćenju te unijeti kratku argumentaciju o razlozima predložene lokacije.

Studenac će sve pristigle prijave pažljivo razmotriti, pa do kraja rujna odabrati lokaciju koja će postati središte ovogodišnje akcije čišćenja, planirane za mjesec studeni. Prilikom odabira konačne lokacije, tim projekta „Podzemne vode, čuvari života“ usredotočit će se na razinu zagađenja i potrebu za akcijom čišćenja, izvedivost akcije odnosno dostupnost lokacije za volontere i vozila za odvoz smeća, te potencijalni doprinos zajednici.

Autoricu ili autora prijave čija lokacija bude odabrana Studenac će nagraditi posebnim poklon paketom koji sadrži bocu za vodu, dječje *memory* kartice i privjesak za ključeve s motivima projekta „Podzemne vode, čuvari života“ te razne proizvode iz asortimana Studenac robnih marki.

Osim mogućnosti da prijave lokaciju u svojoj blizini koja će potencijalno biti i odabrana, lokalna zajednica će imati priliku aktivno se uključiti u akciju. Naime, sve potrebno za uspješnu akciju čišćenja osigurat će tim projekta, akciju će ponovno predvoditi zaposlenici Studenca, a lokalno će stanovništvo biti pozvano pridružiti im se.

„Nakon što smo u prvom valu ovogodišnjih aktivnosti bili usmjereni na edukaciju djece i potaknuli ih na izvrstan odaziv, veseli me što organiziramo još jednu konkretnu aktivnost, i to uz podršku zajednice u kojoj poslujemo. Sigurna sam da ćemo izabrati pravu lokaciju i veseli me što ćemo ju osloboditi otpada koji utječe na onečišćenje podzemnih voda na tom području“, poručila je **Tatjana Spajić**, direktorica Službe korporativnih komunikacija Studenca.

Više o natječaju i Pravilniku dostupno je na [mrežnoj stranici projekta](https://www.podzemnevode.studenac.hr/).

U prvoj fazi projekta početkom godine Studenac je organizirao interaktivne radionice za više od 600 učenika iz 20 osnovnih škola iz Karlovačke županije, Osijeka i Ploča, a sve u suradnji s partnerskim udrugama Zeleni Osijek, OSMICA iz Karlovca i Udruga mladih Kolektiv iz Metkovića. Učenici su tada kroz praktične aktivnosti poput recikliranja plastičnih čepova pomoću bicikla i stroja koji topi plastiku, crtanja vlastitih superjunaka te raznih drugih aktivnosti učili o važnosti i načinima očuvanja podzemnih voda. Uz to, održan je i natječaj u kojem je sudjelovalo više od 2100 učenika iz čak 386 škola koji su rješavali poučni kviz. Pobjedu je odnijela OŠ Ivana Filipovića iz Osijeka, čiji će se učenici na proljeće uputiti na edukativni nagradni izlet u Aquatiku - slatkovodni akvarij u Karlovcu.

**O projektu „Podzemne vode, čuvari života“ i društveno odgovornom poslovanju Studenca**

Studenac je sa svojih više od 1.400 trgovina najrasprostranjeniji maloprodajni lanac u Hrvatskoj. Uz kontinuirani rast poslovanja, kompanija aktivno razvija strategiju društveno odgovornog poslovanja kako bi potaknuo na pozitivne promjene u zajednicama u kojima djeluje.

Godine 2020. s tim je ciljem pokrenut program „Korak bliže prirodi“, usmjeren na očuvanje okoliša i podizanje svijesti o važnosti ekoloških tema. U okviru tog programa, 2024. godine pokrenut je projekt „Podzemne vode, čuvari života“ u svrhu edukacije javnosti i osvještavanja o važnosti zaštite podzemnih voda kao ključnog resursa za život i ekosustave.

U sklopu projekta Studenac je izdao posebnu seriju boca Studena vode te dio prihoda od prodaje donirao ekološkim udrugama. Dodatno je 500 boca donirano školskom natjecanju GLOBE. Također, održana su dva stručna panela o važnosti podzemnih voda, a uz podršku zaposlenika Studenca, partnera i udruga očišćen je dio obale Neretve od deset kubika otpada kao jedna od internih inicijativa.

Aktivnosti provedene u projektu „Podzemne vode, čuvari života“ u 2024. godini nagrađene su prestižnim nagradama Zeleni leptir, koju dodjeljuje Večernji list, i Grand PRix, koju dodjeljuje Hrvatska udruga za odnose s javnošću.

Ove godine fokus je stavljen na edukaciju djece i mladih. U suradnji s udrugom Zeleni Osijek, Društvom OSMICA iz Karlovca i Udrugom mladih Kolektiv iz Metkovića, organizirane su interaktivne radionice u 20 osnovnih škola iz Karlovačke županije, Osijeka i Ploča, na kojima je sudjelovalo više od 600 učenika. Kroz praktične aktivnosti, poput recikliranja plastike ili crtanja superjunaka zaštitnika voda, učenici su učili o važnosti očuvanja podzemnih voda. Uz to, održan je i natječaj u kojem je sudjelovalo više od 2100 učenika iz čak 386 škola koji su rješavali kviz na mrežnoj stranici projekta [www.podzemnevode.studenac.hr](http://www.podzemnevode.studenac.hr).

Uz program „Korak bliže prirodi“, Studenac od 2021. godine razvija i program „Korak bliže zajednici“ kroz koji podržava lokalne zajednice. Od 2024. godine unutar tog programa provodi se i projekt „Narančasta ribica“, usmjeren na pružanje podrške jednoroditeljskim obiteljima.

**Kontakti**

**ABECEDA Komunikacije (Hrvatska)**

Marina Bolanča Radunović, direktorica | +385 91 7912 570

+385 91 7912 570 | [marina@abeceda-komunikacije.hr](mailto:marina@abeceda-komunikacije.hr)

**Studenac**

Tatjana Spajić, direktorica Službe korporativnih komunikacija

+385 91 489 0462 **|** tatjana.spajic@studenac.hr